Nafarroako Parlamentuko Mahaiak, 2018ko apirilaren 16an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Teresa Sáez Barrao andreak aurkeztutako galdera, NUPen 2019-2020 ikasturterako Medikuntzako gradua ezartzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko apirilaren 16an

Lehendakaria: Ainhoa Aznárez Igarza

GALDERAREN TESTUA

Podemos-Ahal Dugu talde parlamentarioari atxikitako foru parlamentari Teresa Sáez Barrao andreak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak Legebiltzarraren hurrengo Osoko Bilkuran ahoz erantzun dezan.

NUPeko errektoreak 2018ko martxoaren 21ean egindako agerraldian jada adierazi zuen bideragarria zela NUPen medikuntzako gradua jartzea 2019-2020 ikasturterako, eta gogoan darabiltzaten epeak aipatu zituen.

Gobernuak zer aurreikuspen eta egutegi darabil gogoan, doktoretza daukaten espezialista medikoak (irakasleak) gehitzeari buruz, praktikak egiteko beharrezkoak diren azpiegiturak eta tokiak jartzeari buruz eta NUPen medikuntzako gradua 2019-2020 ikasturtean hasteari buruz?

Iruñean, 2018ko apirilaren 11n.

Foru parlamentaria: Teresa Sáez Barrao